डोगरी कवता गी अजें अपनी सांस्कृतक सम्पदा दा बोध नेई होया ऐ ते उसनै अजें ओदा सेइ-यथारथ आकार बी अपनी नज़री च जमान नेई होएदा. ऐसी स्थितिआ च स्वामी हुंदी अनसंगारी भाशा, उंदी जीने-मरने जने सोआलें बारै सिद्दी-सिद्दी गल्ल, उंदा सधारण गै छन्द, ते फिरी बेदान्त दी डोगरी च सुबोध ब्याख्या, ए सब किश गै आधुनक कवता च मतिआं गै पुरानिआं तरकीबा अज्जादे समेशा दूर खडोई दिंआ लबादआं न. पर फिरी बी स्वामी होर डोगरी दे अत्त गै प्रभावशाली ते प्रतिष्ठित कवि होए न. जिस लै डोगरी कवता च किश प्रौढ़ता औग तां जरूर गै उसनै बेदान्त लेई खूब उत्साह बनाई लौना ऐं. तां तकर लोकें दे सूक्षम भावें ते बिचारें गी अंगीकार करने आली क्षमता बी बनी पौनी ऐं. की जे ओनें लक्षनिष्ठ बिशें पर गै लिखेआ, ते उनें सबनें मिलिऐ महाकाव्य दा गै रूप धारन करी लेदा ऐ, तां डोगरी नै अपनी पछान करने लेई, ते रचनात्मक बिशेषतांएं लेई बी, उंदी कवता दी शरणीं जाना पौंदा ऐं.